CELEX: 62008TN0171
Language: sl
Date: 2008-05-07 00:00:00
Title: Zadeva T-171/08: Tožba, vložena 7. maja 2008 – Berliner Institut für Vergleichende Sozialforschung proti Komisiji

5.7.2008   
            
            
               SL
            
            
               Uradni list Evropske unije
            
            
               C 171/43
            
         Tožba, vložena 7. maja 2008 – Berliner Institut für Vergleichende Sozialforschung proti Komisiji
   (Zadeva T-171/08)
   (2008/C 171/82)
   Jezik postopka: nemščina
   Stranki
   
      Tožeča stranka: Berliner Institut für Vergleichende Sozialforschung e.V. (Berlin, Nemčija) (zastopnik: U. Claus, odvetnik)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasi naj se ničnost odločbe Komisije z dne 30. oktobra 2007 v obliki dopisa z dne 7. marca 2008, s katerim je bilo potrjeno plačilo 9 215,20 eura v okviru projekta „Traumatizirani begunci v EU“ na podlagi „Grant Agreement JAI/2004/ERF/073“, ker je bilo tožeči stranki zavrnjeno plačilo več kot 9 215,20 eura;
            
         
               —
            
            
               Komisiji naj se naloži plačilo stroškov postopka.
            
         Tožbeni razlogi in bistvene trditve
   Tožeča stranka in Komisija sta maja 2005 podpisali pogodbo o razvoju projekta v okviru Evropskega sklada za begunce. V dopisu z dne 30. oktobra 2007, potrjenem z dopisom z dne 7. marca 2008, je tožena stranka poslala tožeči stranki popravljen izračun še neizvršenega plačila, v katerem je bilo šteto, da del njenih stroškov ni upravičen. Tožeča stranka je zoper dopis Komisije z dne 7. marca 2008 vložila to tožbo.
   Tožeča stranka v utemeljitev tožbe navaja, da izpodbijana odločba krši dolžnost utemeljitve, ker je tožena stranka večkrat spremenila razloge za svojo odločbo. Dalje naj bi obstajala kršitev načela poštenega sojenja. Nazadnje naj bi bila dejstva presojena v nasprotju s pravili iz Grant Agreement in načelom varstva legitimnih pričakovanj.